**Luanda** on Angolan pääkaupunki ja suurin kaupunki. Se sijaitsee Atlantin valtameren rannalla, ja siellä asuu noin 4,5 miljoonaa ihmistä (YK:n arvio vuodelta 2004). Luandan asukkaat ovat pääasiassa erilaisista afrikkalaista alkuperää olevista heimoista, kuten *ovimbundu-*, *kimbundu-* ja *bakongo*-heimot. Virallinen kieli on portugali, mutta monia bantukieliä puhutaan yleisesti.

Luandassa tuotetaan mm. jalostettuja ruokia, juomia, tekstiilejä, sementtiä ja muita rakennustarpeita, muovituotteita, metallihyödykkeitä, sikareita ja kenkiä. Läheltä löytyvää raakaöljyä jalostetaan kaupungissa, mutta nämä tuotantolaitokset ovat kärsineet useita vahinkoja sisällissodan seurauksena. Luandalla on myös erinomainen satama, ja tärkeimpiä vientituotteita ovat kahvi, puuvilla, sokeri, timantit, rauta ja suola. Luandan taloutta häiritsevät kuitenkin Angolassa yhä jatkuvat sotilaalliset konfliktit.

Historia
--------

Luanda vuonna 1883
Luanda vuonna 2013
Ennen portugalilaisten tuloa nykyinen Luandan alue oli osa Ndongon kuningaskuntaa. Niemimaa, jolla kaupunki sijaitsee, tunnettiin nimellä Loanda.

Luandan perustivat portugalilaiset vuonna 1575 nimellä *São Paulo de Luanda*. Heitä kiinnosti luonnonsatama ja hopeakaivosten läheisyys sekä orjien saatavuus. Kaupunkiin valmistui katedraali vuonna 1583 ja luostari 1604. Vuodesta 1627 kaupunki on ollut Angolan hallinnollinen keskus. Vuodet 1640–1648 se oli hollantilaisten hallussa. Vuosina noin 1550–1850 se oli merkittävä Brasiliaan suuntautuneen orjakaupan keskus.

Vuonna 1889 rakennettiin kanava, joka turvasi kaupunkilaisten juomaveden saannin. Se oli edellytyksenä kaupungin kasvulle.

Angolan itsenäistyttyä sen sisällissota kosketti Luandaa melko vähän. Vuonna 1975 kaikki osapuolet, MPLA, UNITA ja FNLA, taistelivat kaupungissa, tuhansia kuoli ja kokonaisia kaupunginosia vaurioitui pahoin. Uusi levoton jakso oli vuonna 1992 vaalien yhteydessä hallitsevan MPLA:n ja UNITAn välillä.

Väestö
------

Luandan uusia asuinalueita.
Luandan väkiluku on kasvanut nopeasti; ennen maan itsenäistymistä asukkaita oli noin 400 000, nykyisin kymmenkertainen määrä eli kolmannes Angolan väestöstä. Tärkeä syy rajuun kaupungistumiseen on ollut sisällissota, sillä pääkaupunki on koettu suhteellisen turvalliseksi paikaksi. Kaupungin infrastruktuuri on kuitenkin suunniteltu paljon pienemmälle väkimäärälle.

Kaupungissa on asunut siirtomaaisäntien edustajia: portugalilaisten lisäksi hollantilaisia, jotka hallitsivat aluetta 1641–1648. Edelleen monien paikallisten sukutaustassa on osaksi eurooppalaisia esi-isiä. Angolan itsenäistymisen jälkeen 1975 kaupungin portugalilaisväestö muutti pois ja tilalle tuli suuri määrä kuubalaisia, pääasiassa sotilaita. Kuuba alkoi vetää joukkojaan pois vuonna 1989. Kaikkiaan Angolassa ehti kolmentoista vuoden aikana palvella 300 000 kuubalaista sotilasta.

Maantiede ja nähtävyyksiä
-------------------------

Sao Miquelin linnoitus, nykyinen sotamuseo
Kaupunki jakaantuu perinteisesti kahteen osaan, *Baixa* (alakaupunki) ja *Cidade alta* (vanha kaupunki). Näiden ympärille on kasvanut nopeasti tilapäismajoitusta pakolaisille ja muille kaupunkiin muuttaneille. 1600-luvulta periytyy kaupungin jako, silloin yläkaupungissa oli vallan keskittymä kirkkoineen ja hallintorakennuksineen, kun taas työväestö ja liike-elämä keskittyivät alakaupunkiin. "Avenida Marginal" on katu, jonka varrella kohoavat tärkeimmät virastot ja yritysten pääkonttorit.

Vanha linnoitus, *Fortaleza de São Miguel*, rakennettu 1576 on nykyisin museo, jossa näkee kanuunoita ja orjien varastointisellejä.

Roque Santeiron kauppatori slummien keskellä on yksi Afrikan suurimmista markkinapaikoista, josta voi ostaa sekä maanviljelystuotteita että kodinkoneita ja kulkuvälineiden varaosia.

Muihin nähtävyyksiin kuuluvat Antropologinen museo ja Kissaman kansallispuisto.

Luandan säähän vaikuttaa kuuman mantereen ja viileämmän meren yhteisvaikutus. Ne synnyttävät merituuli-ilmiön, joka pitää kaupungin lämpötilat trooppisen alueen tyypillisiä arvoja alempina.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Luandan ilmastotilastoa**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | tammi | helmi | maalis | huhti | touko | kesä | heinä | elo | syys | loka | marras | joulu |  |  |
| Vrk:n ka. ylin lämpötila (°C) | 28 | 29 | 30 | 29 | 28 | 25 | 23 | 23 | 24 | 26 | 28 | 28 | **ka.** | **26,8** |
| Vrk:n ka. alin lämpötila (°C) | 23 | 24 | 24 | 24 | 23 | 20 | 18 | 18 | 19 | 22 | 23 | 23 | **ka.** | **21,8** |
|
|  |
| Sademäärä (mm) | 25 | 36 | 76 | 117 | 13 | 0 | 0 | 0 | 3 | 5 | 28 | 20 | **Σ** | **323** |
|
|
|  |
| Sadepäivät (d) | 3 | 3 | 6 | 6 | 2 | 0 | 0 | 0 | 1 | 2 | 4 | 3 | **Σ** | **30** |
|
|
|
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Lämpötila | 

28|  |
| --- |
| 23 |

 | 

29|  |
| --- |
| 24 |

 | 

30|  |
| --- |
| 24 |

 | 

29|  |
| --- |
| 24 |

 | 

28|  |
| --- |
| 23 |

 | 

25|  |
| --- |
| 20 |

 | 

23|  |
| --- |
| 18 |

 | 

23|  |
| --- |
| 18 |

 | 

24|  |
| --- |
| 19 |

 | 

26|  |
| --- |
| 22 |

 | 

28|  |
| --- |
| 23 |

 | 

28|  |
| --- |
| 23 |

 |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Sadanta | 25  | 36  | 76  | 117  | 13  | 0  | 0  | 0  | 3  | 5  | 28  | 20  |

**Lähde:** BBC |

Liikenne
--------

Quatro de Fevereiron lentoasema
Luanda on maan rautatieliikenteen lähtöpiste, josta rata kulkee itään päin 538 kilometriä, saavuttamatta kuitenkaan Kongon demokraattisen tasavallan rajaa. Rataa laajennetaan ja uuden rataosan odotetaan valmistuvan vuonna 2011.*päivitettävä*

Luandan eteläpuolella on maan suurin lentokenttä, Quatro de Fevereiron lentoasema (suom. *Helmikuun neljännen lentokenttä*). Se kuuluu maailman 30 vilkkaimman lentokentän joukkoon. Luandaan ollaan rakentamassa uutta lentoasemaa neljäkymmentä kilometriä kaupungin keskustasta kaakkoon.*milloin?*

Luandan rahtisataman kautta kulkee yli 80 % maan viennistä ja tuonnista, jos öljykuljetuksia ei oteta lukuun.

Kuvagalleria
------------

* Angolan kansalliskokousAngolan kansalliskokous
* Agostinho Neton mausoleumi ja muistomerkkiAgostinho Neton mausoleumi ja muistomerkki
* Luandan satamaLuandan satama
* Sonangolin päämajaSonangolin päämaja
* Rua Kwame NkrumahRua Kwame Nkrumah
* Estadio 11 de NovembroEstadio 11 de Novembro
* Luandan tuomiokirkkoLuandan tuomiokirkko
* Terminal Marítimo de PassageirosTerminal Marítimo de Passageiros

Lähteet
-------

1. 1 2 3 4  Charming Chaos Washington Post. Viitattu 25.12.2009. (englanniksi)
2. 1 2  History of Luanda African Executive
3. ↑  History of Luanda (Archive.org) African Executive.  Arkistoitu 12.8.2006. Viitattu 17.11.2020. (englanniksi)
4. ↑  Cuba Pulls 450 Soldiers Out of Angola NY Times 1989
5. ↑  Luanda Angola 2010 Africa Cup of Nations
6. ↑  Iguide Travel
7. ↑  Travel Grove
8. ↑  Country Guide: Angola BBC Weather
9. 1 2 3  Transportation (Archive.org) Angolan Embassy in Canada.  Arkistoitu 23.7.2009. Viitattu 17.11.2020.

Aiheesta muualla
----------------

* Kuvia tai muita tiedostoja aiheesta **Luanda** Wikimedia Commonsissa

* 

* Matkaopas aiheesta Luanda Wikivoyagessa (englanniksi)
* Web Site of Angolan embassy in the United Kingdom

|  |  |  |  |  |
| --- | --- | --- | --- | --- |
| 

| * n
* k
* m
Afrikan pääkaupungit |
| --- |
|  |
| Pääkaupungit | 
* **Abuja**, Nigeria
* **Accra**, Ghana
* **Addis Abeba**, Etiopia
* **Alger**, Algeria
* **Antananarivo**, Madagaskar
* **Asmara**, Eritrea
* **Bamako**, Mali
* **Bangui**, Keski-Afrikan tasavalta
* **Banjul**, Gambia
* **Bissau**, Guinea-Bissau
* **Brazzaville**, Kongon tasavalta
* **Conakry**, Guinea
* **Dakar**, Senegal
* **Djibouti**, Djibouti
* **Dodoma**, Tansania
* **Freetown**, Sierra Leone
* **Gaborone**, Botswana
* **Gitega**, Burundi
* **Harare**, Zimbabwe
* **Jamestown**, Saint Helena
* **Juba**, Etelä-Sudan
* **Kairo**, Egypti
* **Kampala**, Uganda
* **Khartum**, Sudan
* **Kigali**, Ruanda
* **Kinshasa**, Kongon demokraattinen tasavalta
* **Libreville**, Gabon
* **Lilongwe**, Malawi
* **Lobamba**, Swazimaa
* **Lomé**, Togo
* **Luanda**, Angola
* **Lusaka**, Sambia
* **Malabo**, Päiväntasaajan Guinea
* **Mamoudzou**, Mayotte
* **Maputo**, Mosambik
* **Maseru**, Lesotho
* **Mbabane**, Swazimaa
* **Mogadishu**, Somalia
* **Monrovia**, Liberia
* **Moroni**, Komorit
* **Nairobi**, Kenia
* **N’Djamena**, Tšad
* **Niamey**, Niger
* **Nouakchott**, Mauritania
* **Ouagadougou**, Burkina Faso
* **Port Louis**, Mauritius
* **Porto-Novo**, Benin
* **Praia**, Kap Verde
* **Pretoria**, Etelä-Afrikka
	+ **Bloemfontein**
	+ **Kapkaupunki**
* **Rabat**, Marokko
* **Saint-Denis**, Réunion
* **São Tomé**, São Tomé ja Príncipe
* **Tripoli**, Libya
* **Tunis**, Tunisia
* **Victoria**, Seychellit
* **Windhoek**, Namibia
* **Yaoundé**, Kamerun
* **Yamoussoukro**, Norsunluurannikko

 |

 |